**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

**Nr. \_\_\_\_\_\_\_\_\_ /\_\_\_\_\_\_\_\_\_\_**

**REFERAT DE APROBARE**

**la proiectul de hotărâre privind aprobarea procedurilor şi criteriilor pentru organizarea concursului de ocupare a funcţiei contractuale de conducere de președinte club la Clubul Sportiv Municipal „Rarăul ” Câmpulung Moldovenesc**

Clubul Sportiv Municipal „Rarăul ” Câmpulung Moldovenesc este persoană juridică de drept public organizată în subordinea Consiliului Local al municipiului Câmpulung Moldovenesc, fiind înființat prin Hotărârea Consiliului local al municipiului Moldovenesc nr. 74/12.11.2002 ca instituție publică

Clubul Sportiv Municipal „Rarăul” Câmpulung Moldovenesc a fost înființat în scopul promovării şi susţinerii sportului de performanță, precum şi pentru încurajarea sportului de masă în municipiul Câmpulung Moldovenesc.

Clubul Sportiv Municipal „Rarăul” Câmpulung Moldovenesc funcționează în conformitate cu Hotărârea Consiliului Local al municipiului Câmpulung Moldovenesc nr. 74/12.11.2002, a Regulamentului de organizare și funcționare aprobat prin Hotarărea Consiliului Local nr.77 din 27 iunie 2024, a Hotărârii Consiliului local nr.92 din 25 iulie 2024 privind aprobarea organigramei și statului de funcții ale Clubului Sportiv Municipal „Rarăul ”Câmpulung Moldovenesc, a Legii nr. 273/2006 privind finanțele publice locale, cu modificările şi completările ulterioare, a Legii educaţiei fizice şi sportului nr. 69/2000, cu modificările şi completările ulterioare, a Hotărârii Guvernului nr. 884/2001 pentru aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000, precum şi a altor dispoziţii legale conexe.

În data de 08 ianuarie 2025 a încetat prin demisie contractul individual de muncă al doamnei Țîmpău Elena – Erzilia , președinte club, Club Sportiv Municipal „Rarăul ” Câmpulung Moldovenesc.

Conform prevederilor art.155 alin. (8) din Ordonanța de Urgență nr.57/2019 privind Codul Administrativ, cu modificările și completările ulterioare, *numirea conducătorilor instituţiilor publice de interes local, respectiv ai serviciilor publice de interes local se face pe baza concursului sau examenului organizat potrivit procedurilor şi criteriilor aprobate de consiliul local la propunerea primarului.*

În vederea ocupării postului vacant de președinte club, în condiţiile prevăzute în Codul administrativ Partea a VI-a, Titlul III, Capitolul IV, a fost inițiat acest proiect de hotărâre care cuprinde procedurile, criteriile (condițiile generale și specifice), bibliografia necesare organizării concursului.

Concursul se va desfășura în conformitate cu prevederile Hotărârii Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice superioare a personalului contractual din sectorul bugetar plătit din fonduri publice, cu modificările și completările ulterioare.

Cu aceste explicații, propun spre analiză și aprobare Consiliului Local al Municipiului Câmpulung Moldovenesc, proiectul de hotărâre privind aprobarea procedurilor şi criteriilor pentru organizarea concursului de ocupare a funcţiei contractuale de conducere de președinte club la Clubul Sportiv Municipal „Rarăul ” Câmpulung Moldovenesc.

**PRIMAR,**

**Negură Mihăiță**